CELEX: 32021D0609(01)
Language: da
Date: 2021-06-07 00:00:00
Title: Kommissionens afgørelse af 7. juni 2021 om ophævelse af afgørelse 2009/17/EF 2021/C 219 I/01

9.6.2021   
               
               
                  DA
               
               
                  Den Europæiske Unions Tidende
               
               
                  CI 219/1
               
            
         KOMMISSIONENS AFGØRELSE
         af 7. juni 2021
         om ophævelse af afgørelse 2009/17/EF
         (2021/C 219 I/01)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         ud fra følgende betragtninger:
         
                     (1)
                  
                  
                     Ved Kommissionens afgørelse 2009/17/EF (1) blev Ekspertudvalget for Udstationering af Arbejdstagere (»udvalget«) nedsat med henblik på at støtte og bistå medlemsstaterne med at opfylde deres forpligtelser i henhold til Europa-Parlamentet og Rådets direktiv 96/71/EF (2).
                  
               
                     (2)
                  
                  
                     Den Europæiske Arbejdsmarkedsmyndighed (»myndigheden«) blev oprettet i 2019 ved Europa-Parlamentets og Rådets forordning (EU) 2019/1149 (3) med det formål at bistå medlemsstaterne og Kommissionen i deres effektive anvendelse og håndhævelse af EU-retten vedrørende arbejdskraftmobilitet i hele Unionen og sociale sikringsordninger i Unionen, herunder udstationering af arbejdstagere.
                  
               
                     (3)
                  
                  
                     I henhold til artikel 4 i forordning (EU) 2019/1149 skal myndigheden bistå medlemsstaterne og Kommissionen med at fremme adgangen til oplysninger, støtte overholdelse af reglerne og samarbejde mellem medlemsstaterne for så vidt angår en konsekvent, formålstjenlig og effektiv anvendelse og håndhævelse af EU-retten vedrørende arbejdskraftmobilitet i hele Unionen, koordinere de sociale sikringsordninger inden for Unionen og mægle og lette løsninger i tilfælde af tvister.
                  
               
                     (4)
                  
                  
                     Myndighedens opgaver i henhold til artikel 4 i forordning (EU) 2019/1149 dækker en del af de opgaver, der tidligere blev varetaget af udvalget, herunder udveksling af oplysninger om administrativt samarbejde og bistand i spørgsmål om gennemførelse i henhold til artikel 2 i Kommissionens afgørelse 2009/17/EF.
                  
               
                     (5)
                  
                  
                     Derfor bør afgørelse 2009/17/EF ophæves —
                  
               BESTEMT FØLGENDE:
         
            Artikel 1
            Afgørelse 2009/17/EF ophæves.
         
         
            Artikel 2
            Denne afgørelse anvendes fra den 26. maj 2021.
         
         
            Udfærdiget i Bruxelles, den 7. juni 2021.
            
               
                  På Kommissionens vegne
               
               Nicolas SCHMIT
               
                  Medlem af Kommissionen
               
            
         
         
            (1)  Kommissionens afgørelse 2009/17/EF af 19. december 2008 om nedsættelse af et ekspertudvalg for udstationering af arbejdstagere (EUT L 8 af 13.1.2009, s. 26).
         
            (2)  Europa-Parlamentets og Rådets direktiv 96/71/EF af 16. december 1996 om udstationering af arbejdstagere som led i udveksling af tjenesteydelser (EFT L 18 af 21.1.1997, s. 1).
         
            (3)  Europa-Parlamentets og Rådets forordning (EU) 2019/1149 af 20. juni 2019 om oprettelse af en europæisk arbejdsmarkedsmyndighed, om ændring af forordning (EF) nr. 883/2004, (EU) nr. 492/2011 og (EU) 2016/589 og om ophævelse af afgørelse (EU) 2016/344 (EUT L 186 af 11.7.2019, s. 21).